ΓΡΑΠΤΗ ΕΡΩΤΗΣΗ E-2571/02

υποβολή: Margie Sudre (PPE-DE) προς την Επιτροπή

(16 Σεπτεμβρίου 2002)

Θέμα: Μέλλον των τουριστικών οικολογικών σημάτων στην Ευρώπη

Το Ίδρυμα για την Περιβαλλοντική Εκπαίδευση στην Ευρώπη (FEEE) ιδρύθηκε εδώ και είκοσι έτη κατόπιν πρωτοβουλίας εμπειρογνωμόνων του Συμβουλίου της Ευρώπης. Έχει δημιουργήσει και διαχειρίζεται την εκστρατεία Μπλε Σημαία πουφίσταται σήμερα σε 24 χώρες.

Το FEEE εδραιώνει εδώ και τέσσερα έτη την εν λόγω εμπειρία με ένα πρόγραμμα χορήγησης σήματοςπαίθριων τουριστικών κέντρων κατάλυσης: τα Πράσινα Κλειδιά.

Στο πλαίσιο αυτής της εκστρατείας, το FEEE είχε επαφές για να συμμετάσχει στο πρόγραμμα Life, VISIT (Volontary Initiative for Sustainability in Tourism), που έχει ως σκοπό την προώθηση των οικοσημάτων τουρισμού πουφίστανται στην Ευρώπη. Το εν λόγω πρόγραμμα επωφελείται σήμερα μεγάλης οικονομικής ενίσχυσης εκ μέρους της Ευρωπαϊκής Επιτροπής (882 858 ευρώ).

Παράλληλα, το FEEE ανακαλύπτει με έκπληξη και ενδιαφέρον το σχέδιο αποποίησης του ευρωπαϊκού οικολογικού σήματος για τα τουριστικά καταλύματα από την Ευρωπαϊκή Επιτροπή.

Αυτές οι δύο πρωτοβουλίες που προέρχονται από το ίδιο θεσμικό όργανο εμφανίζονται όμως ότι βρίσκονται σε αντίθεση, επειδή η μια αποσκοπεί να προωθήσει τιςφιστάμενες πρωτοβουλίες, ενώ η άλλη να τις εξαλείψει και να τις αντικαταστήσει.

Η Επιτροπή μπορεί να αναφέρει όσο το δυνατό σαφέστερα την πρόθεσή της σχετικά με το μέλλον των τουριστικών οικολογικών σημάτων στην Ευρώπη·

Απάντηση της κας Wallstrm εξ ονόματος της Επιτροπής

(18 Οκτωβρίου 2002)

Το Αξιότιμο Μέλος του Κοινοβουλίου ζητά από την Επιτροπή διευκρινίσεις όσον αφορά δύο πρωτοβουλίες στον τουριστικό τομέα: το έργο LIFE VISIT (Volontary Initiative for Sustainability in Tourism) και το ευρωπαϊκό οικολογικό σήμα για τα τουριστικά καταλύματα.

Οι εν λόγω δύο δραστηριότητες πρέπει να είναι συμπληρωματικές και να αποσκοπούν στη βελτίωση των περιβαλλοντικών επιδόσεων των τουριστικών επιχειρήσεων στην Ευρώπη μέσω των συστημάτων σήμανσης. Ενόψει των περίπου 60 διαφορετικών σημάτων στην αγορά, οι δύο πρωτοβουλίες αναζητούν τρόπους προκειμένου να διασφαλίσουν ότι ο καταναλωτής έχει πρόσβαση σε αξιόπιστες πληροφορίες όσον αφορά την περιβαλλοντική ποιότητα των τουριστικώνπηρεσιών.

Το έργο VISIT παρέχει μια κοινή ενημερωτική πλατφόρμα προκειμένου να ενισχυθεί η ενημέρωση του κοινού για τα συμμετέχοντα σε αυτό προγράμματα σήμανσης. Μόνο τα προγράμματα εκείνα τα οποία πληρούν κάποια ελάχιστα βασικά πρότυπα όσον αφορά τα κριτήριά τους και τις διαδικασίες εξακρίβωσης μπορούν να επωφεληθούν από την εν λόγω πλατφόρμα. Αυτό δεν σημαίνει ότι όλα τα συμμετέχοντα προγράμματα έχουν τα ίδια οικολογικά κριτήρια και συστήματα πιστοποίησης.

Το ευρωπαϊκό οικολογικό σήμα για τα τουριστικά καταλύματα θα προσφέρει ένα εναρμονισμένο ευρωπαϊκό οικολογικό σήμα, πιστοποιημένο από τρίτους, το οποίο είναι ευκόλως αναγνωρίσιμο, αφού ο ίδιος λογότυπος θα χρησιμοποιηθεί από όλα τα τουριστικά καταλύματα που θα έχουν την ίδια διάκριση σε ολόκληρη την Ευρώπη. Ο καταναλωτής μπορεί να είναι σίγουρος ότι ηπηρεσία η οποία φέρει το οικολογικό σήμα είναι μία από τις καλύτερες από την άποψη των περιβαλλοντικών επιδόσεων.

Σε σχέση με τα εθνικά συστήματα σήμανσης Τύπου Ι, το κοινοτικό οικολογικό σήμα διατηρεί με αυτά μια πολιτική συνεργασίας και συντονισμού, προκειμένου να ενισχυθεί ο ρόλος τους στην επίτευξη πιο βιώσιμων μοντέλων κατανάλωσης στην Ευρώπη. Ως εκ τούτου, τα κοινοτικά κριτήρια για το οικολογικό σήμα, τα οποία εκπονούνται αυτή τη στιγμή, προβλέπουν να δίνονται βαθμοί σταφιστάμενα οικολογικά σήματα Τύπου Ι στο πλαίσιο του συστήματος βαθμολόγησης. Η εξέλιξη των εργασιών στον εν λόγω τομέα παρουσιάζεται στον ιστότοπο της Επιτροπής για το οικολογικό σήμα στη διεύθυνση: (http://europa.eu.int/ecolabel).